钦定古今图书集成/明伦汇编/官常典/第727卷 > 司马梦求
## 钦定古今图书集成/明伦汇编/官常典/第727卷 > 司马梦求

按《宋史忠义传》：“梦求，叙州人，温国公光之后也。母程，
归及门，夫死，誓不他适，旌其母曰节妇。梦求其族子
取以为后。景定三年，举进士。咸淳末，调江陵沙市监
镇。沙市距城才十五里，南阻蜀江，北倚江陵，地势险
固，为舟车之会，恃水为防。德祐元年，湖水忽涸，北兵
横遏中道，乘南风纵火，都统程文亮逆战于马头岸”，
制置使高达束手不援，文亮降。梦求朝服望阙再拜，
自缢死。